মেলামচি জল সরবরাহ প্রকল্প

মেলামচি জল সরবরাহ প্রকল্প (এমডব্লিউএসপি) হল নেপালের মেলামচিতে অবস্থিত একটা পানীয় জল সরবরাহ করার প্রকল্প যেখান থেকে কাঠমান্ডু উপত্যকায় প্রতিদিন ১৭ কোটি লিটার জল সরবরাহ করা হয়ে থকে। ১৯৯৮ খ্রিস্টাব্দে এই জল সরবরাহ প্রকল্প আরম্ভ করা হয়েছিল এবং ২০২১এ কাজ সম্পূর্ণ হয়েছে। মেলামচি প্রকল্পের কার্যনির্বাহী সংস্থা হল শারীরিক অবকাঠামো ও পরিবহন মন্ত্রক (নেপাল) এবং এর বাস্তব রূপায়ণকারী সংস্থার নাম মেলামচি জল সরবরাহ উন্নয়ন বোর্ড। জাপান এবং এশীয় উন্নয়ন ব্যাংক এই জল প্রকল্পের প্রধান অর্থ সরবরাহ করে। প্রকল্পের ব্যয় নির্বাহের প্রায় ৫৭ শতাংশ আসে ঋণ থেকে, ১৬ শতাশ অনুদান এবং বাকি প্রায় ২৭ শতাংশ অর্থের জোগান দেয় নেপালের সরকার। মেলামচি উপত্যকায় ঘাওয়াকান গ্রামের গিরি সঙ্কটের নিচে ঠিক মেলামচি নদী এবং রিবার্মা খোলার সঙ্গমের ওপরের দিকে মেলামচি জল সরবরাহ প্রকল্পের জল ভরার স্থান নির্ণয় করা হয়েছে। প্রধান কাঠামোটা আছে নদীবক্ষ বাঁধের বিচ্যুতি, নদী-প্রশিক্ষণ কাঠামো এবং অববাহিকার পলি রোধের ওপর। সমুদ্রের জলতল থেকে ১৪২৫ মিটার উচ্চতায় ৫ থেকে ৭ মিটার উঁচু একটা মহাকর্ষ কংক্রিটের নদীবক্ষ বাঁধ তৈরি করা হয়েছে। একটা 6m3/s ক্ষমতাসম্পন্ন একটা নকশায় নিয়ন্ত্রণ এবং অববাহিকার পলি রোধের ব্যবস্থা আছে। প্রতিটি ৮০ মিটার দৈর্ঘ্যের দুই কক্ষবিশিষ্ট অববাহিকায় পলি রোধ ব্যবস্থা কাজ করে। সমুদ্রের জলতল থেকে প্রকল্পে জল ভরার টানেল ১৪১৬ মিটার উচ্চতায় আছে এবং জল নির্গমন পথ প্রায় ১৪০৮ মিটার উচ্চতায়। টানেল থেকে কাঠমান্ডু উপত্যকায় সুন্দরীজলে অবস্থিত জল পরিশোধন সুবিধার জায়গায় আগমন পথের দূরত্ব প্রায় ২৬ কিমি। অম্বাথান, গ্যালথাম, সিন্ধু এবং সুন্দরীজল জলপ্রপাতের সুড়ঙ্গপথ থেকে টানেলটা খনন করা হচ্ছে। বাঁক প্রবাহ 6m3/s-এর মধ্যে। টানেলটার প্রস্থচ্ছেদ অঞ্চল আছে ১২.৭ বর্গ মিটার এবং বেশির ভাগ অংশে শটক্রিটের সঙ্গে আস্তরিত করা; শুধুমাত্র কমজোরি পাথর গঠন অঞ্চলেই কংক্রিট আস্তরণটি তৈরি করা হয়েছে। ছিদ্র এবং বিস্ফোরণ পদ্ধতিতে খনন করা হয়েছে টানেলটা। এই অঞ্চলের ভূতত্ত্ব প্রধানত ভঙ্গুর পাথরের সঙ্গে অভ্র স্কিস্ট এবং আস্তরিত কোয়ার্টজাইট দিয়ে গড়া। এই প্রকল্পে জল সরবরাহ কাজের জন্যে কাঠমান্ডুর বিভিন্ন অঞ্চলে মোট ন-টা পরিষেবা জলাধার আছে; সেগুলো হল: মহানকালচৌর, বাঁশবাড়ি, পানি পোখারি, বালাজু, খুমলটার, আরুবাড়ি, তিগনি, কাতুনজে এবং কৃতিপুর। সুন্দরীজল থেকে পরিষেবা জলাধার পর্যন্ত বাল্ক ডিস্ট্রিবিউশন সিস্টেম (বিডিএস) দ্বারা জল সরবরাহ করা হয়। প্রায় ৬৭০ কিলোমিটার এক দীর্ঘ পাইপলাইন নেটওয়ার্কের মাধ্যমে বাড়ি বাড়ি জল সরবরাহ করা হয়। প্রায় ৫৪০ কিলোমিটার ভূগর্ভস্থ নিকাশি নেটওয়ার্কও এই প্রকল্পে উন্নত করা হবে। এই প্রকল্প বিলম্ব হওয়ার একটা গুরুতর ইতিহাস আছে। চায়না রেলওয়ে ১৫ ব্যুরো গ্রুপ কর্পোরেশনের সঙ্গে ২০১২ খ্রিস্টাব্দের সেপ্টেম্বর চুক্তি বাতিল করা হয়েছিল। শারীরিক পরিকল্পনা মন্ত্রকের হিসলিয়া ইয়ামি দাবি করেন যে, সেভার্ন ট্রেন্টের পর্যাপ্ত শক্তিশালী আন্তর্জাতিক ট্র্যাক রেকর্ড নেই। তাই ২০০৭ খ্রিস্টাব্দের আগস্টে যুক্তরাজ্যের সংস্থা সেভার্ন ট্রেন্টকে দেওয়া চুক্তি বাতিল করে দেয়া হয়েছিল। ২০১৮ খ্রিস্টাব্দে ঠিকাদার সংস্থা সিএমসি-এর সঙ্গে ২০১৯ খ্রিস্টাব্দের ফেব্রুয়ারির মাঝামাঝি পর্যন্ত সময়সীমা বাড়ানো হয়েছিল। কো-অপারেটিভা মুরেটরি ই সিমেন্টিস্টি ডি রেভেন্না (সিএমসি)-এর সঙ্গে অর্থ প্রদানের বিরোধের কারণে ২০১৯ খ্রিস্টাব্দে চুক্তির অবসান ঘটানো হয়েছিল। ২০২০ খ্রিস্টাব্দের ১৪ জুলাই টানেল পরীক্ষার সময় জলরোধক দরজা ভেঙে যাওয়ার ফলে টানেলে বন্যার সৃষ্টি হয়, যে কারণে দুজন কর্মীর মৃত্যু হয়েছিল। ২০০৫ খ্রিস্টাব্দে রয়্যাল কোরাপশন কন্ট্রোল কমিশন কর্তৃক প্রধানমন্ত্রী শের বাহাদুর দেউবা দুর্নীতির অভিযোগে অভিযুক্ত হয়েছিলেন। রাজা জ্ঞানেন্দ্রর অসাংবিধানিক পদক্ষেপ হিসেবে বিবেচনা করে এই মামলা সুপ্রিম কোর্ট খারিজ করে দিয়েছিল। দুর্নীতির সমস্যার কারণে সুইডেন ২০০৬ খিস্টাব্দে এই প্রকল্পের অর্থ সরবরাহ বন্ধ করে দেয়। ২০১২ খ্রিস্টাব্দে, দুজন প্রবীণ নেপালি আমলা, গজেন্দ্র কুমার ঠাকুর, জল সরবরাহ মন্ত্রকের প্রাক্তন সেক্রেটারি এবং মেলামচি জল সরবরাহ উন্নয়ন বোর্ডের নির্বাহী পরিচালক সূর্য রাজ কাদেলের বিরুদ্ধে ঠিকাদার সংস্থা কো-অপারেটিভা মুরেটরি ই সিমেন্টিস্টি ডি রেভেন্না (সিএমসি) অভিযোগ করেছেন যে, তাঁরা এনপিআর ৩০ কোটি (নেপালি টাকা) থেকে ৩ শতাংশ কেটে অর্থ প্রদান করেছিলেন। এই বিষয় মাথায় রেখে নেপাল সরকারের সঙ্গে সিএমসি চুক্তি বাতিল করে দিয়েছিল। “Project Description | Melamchi Water Supply Development Board,” n.d. http://www.melamchiwater.gov.np/about-us/melamchi-ws-project/project-description/ ওয়েব্যাক মেশিনে আর্কাইভকৃত ১৭ জুন ২০২০ তারিখে. ReliefWeb. “Sweden Withdraws Aid Commitment to Nepal Water Project - Nepal.” Accessed June 20, 2020. https://reliefweb.int/report/nepal/sweden-withdraws-aid-commitment-nepal-water-project. Ghanashyam, David Lees, and A. Niaz. “The Melamchi Water Supply Project,” 2015 “KUKLPID.” Accessed June 19, 2020. http://www.kuklpid.org.np/Home/Introduction ওয়েব্যাক মেশিনে আর্কাইভকৃত ৬ আগস্ট ২০২০ তারিখে. Bhushal, Ramesh, July 17, and 2013. “China-Backed Projects Create Controversy in Nepal.” The Third Pole (blog). Accessed June 20, 2020. https://www.thethirdpole.net/2013/07/17/china-backed-projects-create-controversy-in-nepal/. Global Corruption Report 2008। Transparency International। ২০০৮।  Times, Nepali. “Melamchi Delayed by Government Extortion.” Accessed June 19, 2020. https://www.nepalitimes.com/from-the-nepali-press/melamchi-delayed-by-government-extortion/. “The Rising Nepal: Lingering Pipe Dream.” Accessed June 20, 2020. http://therisingnepal.org.np/news/34415[স্থায়ীভাবে অকার্যকর সংযোগ]. “PressReader.Com　世界の新聞.” Accessed June 20, 2020. https://www.pressreader.com/nepal/peoples-review-9d48/20190717/281698321328402. "Two employees of Melamchi Drinking Water Project missing in tunnel accident"। সংগ্রহের তারিখ ২০২০-০৭-২৪।  "Melamchi Drinking Water Project's tunnel bursts; two swept away"। The Himalayan Times। ২০২০-০৭-১৫। সংগ্রহের তারিখ ২০২০-০৭-২৪।  Department Of State. The Office of Electronic Information, Bureau of Public Affairs. “Conviction of Former Nepalese Prime Minister.” Accessed June 20, 2020. https://2001-2009.state.gov/r/pa/prs/ps/2005/50297.htm. “Nepali Bureaucrats Regularly Asked for ‘Their Cut’ from Melamchi Contractor, Italian Officials Say.” Accessed June 19, 2020. https://kathmandupost.com/investigations/2019/03/21/nepali-bureaucrats-regularly-asked-for-their-cut-from-melamchi-contractor-italian-officials-say. সরকারী ওয়েবসাইট ওয়েব্যাক মেশিনে আর্কাইভকৃত ৫ ডিসেম্বর ২০২০ তারিখে কেইউকেএল ওয়েব্যাক মেশিনে আর্কাইভকৃত ৫ ডিসেম্বর ২০২০ তারিখে